  Туспуктэм: Данил Кузнецов Майя Бывальцева София Хохрякова 18-тӥ коньывуонэ Удмуртиысь фольклор кырӟанъя но эктонъя «Айкай» театр бадӟым гастрольёсы потӥз. Артистъёс Россиысь ньыль улосвылъёсты котыртозы – Татарстан, Марий Эл, Карелия, Вологда улосвыл. Гастрольёсы потыны луонлык Россиысь лулучеберетъя министерстволэн вожвылъяськонэз пыр потыса кылдӥз. Куриськон 100 йӧскалык коллетивъёс сётӥзы вал, пусйиз «Айкай» театрлэн кивалтӥсез Пётр Данилов. « 2023-тӥ ар понна 44 профессиональной коллектив вормиз. Соос пӧлын милям коллективмы но. Та тунсыко уж туж бадӟым луонлык сётэ палэнэ кыдёке потыны, удмурт калыклэсь чеберлыксэ возьматыны концерт программа пыр » Пётр Данилов, «Айкай» театрлэн кивалтӥсез Программаязы вуж но выль номеръёссэс пыртозы. Бадӟым люкетэз удмурт лулчеберетлы сӥземын луоз. « Тыршиськомы сыӵе программа дасяны, кудӥзъя валамон луоз, тани кыӵеесь удмуртъёс устоесь, кыӵе соослэн кырӟан культуразы, макем соос задор эктӥсьёс, кыӵе аспӧртэмлыко соослэн крезьгуро инструментъёссы, кыӵе соослэн паймымон яркыт дӥсьёссы » Андрей Прокопьев, «Айкай» театрысь эктонъёсты пуктӥсь Гастрольёссы 4-тӥ шуркынмонозь мынозы. Йӧскалык концерт коллективъёс понна программалы Россиысь лулчебретъя министерство 2020-тӥ аырн кутскон сётӥз. «Айкай» театр вожвылъяськонэ куинетӥзэ пыриськиз. Кылем арын артистъёс Киров улосвылэ ветлӥзы. Ватсалом,конкурсын  вормисьёс пӧлын «Италмас» ансамбль но шедиз. Тегъёс: Лулчеберет удмуртъёс Айкай Россия Удмуртия  